
RÖVID INDOKOLÁS
A tengeri közlekedés biztonságának javítására irányuló jelenlegi javaslat egy szélesebb körű intézkedéscsomag részét képezi.  Annak ellenére, hogy a halászati ágazatot érintő konkrét változtatásokat a csomag egyéb elemei foglalják magukban, az is nyilvánvaló, hogy a lobogó szerinti állammal szembeni követelményekről szóló irányelv alapvető fontosságú a halászközösségek számára; az olcsó lobogók például súlyos problémákat okoznak a biztonság, a munkakörülmények, a halászati termékek nyomon követhetősége és az egyenlő versenyfeltételek tekintetében. 

A 2009. évi tengerbiztonsági csomag jelentős része egy sor tengeri katasztrófára, nem utolsósorban a Galicia partjainál 2002-ben bekövetkezett Prestige-katasztrófára adott választ.  Ez a jellegét tekintve példátlan katasztrófa pusztító hatást gyakorolt a tengeri élővilágra, a madarakra és a tágabb környezetre.  Mindez pedig súlyosan érintette a halászat valamennyi szereplőjét, különösen a part menti és kisüzemi halászat képviselőit, valamint a kagylóágazatot.  

A katasztrófa rávilágított a spanyol kormány válaszlépéseinek jelentős hiányosságaira is – ahogy azt a Parlament a katasztrófát követő állásfoglalásában[footnoteRef:1] is kiemelte –, valamint a tengerbiztonság terén az EU-ban tapasztalható egyenlőtlenségekre.  A Parlament ezzel egy időben komoly aggályokat vetett fel az olcsó lobogókat illetően, amelyek egy részét a lobogó szerinti állammal szembeni követelményekről szóló 2009. évi irányelv eloszlatta. [1:  P5_TA(2004)0350 ] 


A Bizottság úgy véli, hogy a 2009. évi irányelvet a tagállamok általában véve megfelelően átültették, amely jogszabály egyenlőbb versenyfeltételeket teremtett a hajózási ágazatban.  Az irányelv azonban nem tartalmazza az IMO szintjén történt fejleményeket, illetve az ellenőrzések és a nyomon követés terén továbbra is tapasztalhatók egyenlőtlenségek.

A bizottsági javaslat célja ezért az irányelv naprakésszé tétele annak érdekében, hogy az jobban megfeleljen az IMO-normáknak, továbbá az ellenőrzések és a nyomon követések harmonizációja, a digitális megoldások előmozdítása, valamint a tagállami hatóságok közötti együttműködés megerősítése.  Ezenfelül célja a lobogó szerinti államok képzésének javítása.

Az előadó teljes mértékben támogatja a Bizottság azon célkitűzését, hogy aktualizálja a jelenlegi jogszabályi rendszert, és biztosítsa, hogy az továbbra is teljes mértékben igazodjon a nemzetközi normákhoz.  Üdvözli továbbá a digitális technológiák szélesebb körű alkalmazására irányuló lépéseket.

Ugyanakkor kiemeli a közelmúltban elfogadott azon állásfoglalásokat is, amelyekben az Európai Parlament továbbra is aggodalmának adott hangot az átlobogózással és az olcsó lobogókkal kapcsolatban[footnoteRef:2]. Ezek továbbra is jelentős problémák a környezet számára, valamint a halászatban dolgozók szempontjából, akik megélhetése a környezettől függ.  E vélemények a szélesebb értelemben vett civil társadalomban is megjelennek, például Galíciában, ahol a Nunca Máis platform a Prestige-katasztrófát követően is folytatja kampányát az uniós vizeken történő hajózás IMO-normáknak való megfelelése érdekében. [2:  Például a P9_TA(2022)0356 állásfoglalás és a „FuelEU” tengerészeti kezdeményezésre irányuló javaslat első olvasata.] 


Európában található a világ néhány legforgalmasabb nemzetközi hajózási csatornája, és az érzékeny tengeri területeken, például a Fisterra folyosón olcsó lobogó alatt közlekedő hajók problémája továbbra is megoldatlan.

A Balti-tenger, a Földközi-tenger és az Atlanti-óceán partmenti vizeinek eltérőek a szükségletei.  E területek azonban mind hozzájárulnak a tiszta tengeri környezettől függő közösségek létéhez – mindennek a feltétele pedig egy megfelelően működő tengerbiztonsági rendszer.  A jelenlegi javaslatot létfontosságú tengeri környezetünk, a gazdaság, az élelmezésbiztonság, valamint a halászattól, az akvakultúrától és a kagylóktól függő közösségek védelmére irányuló uniós tevékenységek javítását célzó aktuális erőfeszítésekhez kell társítani.

Végezetül az előadó sajnálatát fejezi ki amiatt, hogy a Halászati Bizottság rövidített eljárás lefolytatására kényszerült.  A bizottságnak – ésszerű időkereten belül – teljes körű felügyeletet kellett volna biztosítani egy olyan csomag tekintetében, amely ennyire fontos a halászati ágazat számára. 

MÓDOSÍTÁSOK
[bookmark: IntroA]A Halászati Bizottság felkéri a Közlekedési és Idegenforgalmi Bizottságot mint illetékes bizottságot, hogy vegye figyelembe az alábbiakat:
<RepeatBlock-Amend><Amend>Módosítás		<NumAm>1</NumAm>
<DocAmend>Irányelvre irányuló javaslat</DocAmend>
<Article>1 preambulumbekezdés</Article>
	

	A Bizottság által javasolt szöveg
	Módosítás

	(1)	Az uniós hajózás és az azt igénybe vevő polgárok biztonságát, valamint a környezet védelmét mindenkor fenn kell tartani.
	(1)	Az uniós hajózás és az azt igénybe vevő polgárok biztonságát, valamint a környezet védelmét mindenkor fenn kell tartani. Szintén mindenkor szem előtt kell tartani, hogy számtalan munkahely és part menti közösség függ a környezet védelmétől.


Or. <Original>{EN}en</Original>
</Amend>
<Amend>Módosítás		<NumAm>2</NumAm>
<DocAmend>Irányelvre irányuló javaslat</DocAmend>
<Article>2 preambulumbekezdés</Article>
	

	A Bizottság által javasolt szöveg
	Módosítás

	(2)	Az ENSZ 1982. évi tengerjogi egyezményének (UNCLOS) és azon egyezményeknek a rendelkezései alapján, amelyeknek az IMO a letéteményese, az említett jogi eszközökben részes szerződő államok feladata, hogy meghozzák azokat a törvényeket és rendeleteket, valamint megtegyék mindazon egyéb lépéseket, amelyek az említett jogi eszközök maradéktalan érvényre jutásához szükségesek lehetnek, és ezáltal elérjék, hogy a hajók a tengeri életbiztonság és a tengeri környezetvédelem szempontjából megfeleljenek a rendeltetésüknek.
	(2)	Az ENSZ 1982. évi tengerjogi egyezményének (UNCLOS) és azon egyezményeknek a rendelkezései alapján, amelyeknek az IMO a letéteményese, az említett jogi eszközökben részes szerződő államok feladata, hogy meghozzák azokat a törvényeket és rendeleteket, valamint megtegyék mindazon egyéb lépéseket, amelyek az említett jogi eszközök maradéktalan érvényre jutásához szükségesek lehetnek, és ezáltal elérjék, hogy a hajók a tengeri életbiztonság és a tengeri környezetvédelem szempontjából, valamint azok szempontjából, akik megélhetése e környezettől függ, megfeleljenek a rendeltetésüknek.


Or. <Original>{EN}en</Original>
</Amend>
<Amend>Módosítás		<NumAm>3</NumAm>
<DocAmend>Irányelvre irányuló javaslat</DocAmend>
<Article>7 preambulumbekezdés</Article>
	

	A Bizottság által javasolt szöveg
	Módosítás

	(7)	A tagállamok tengerészeti hatóságai számára lehetővé kell tenni, hogy a lobogó szerinti állam kötelezettségeinek végrehajtásához megfelelő erőforrásokra, többek között műszaki döntéshozatali képességre támaszkodhassanak, amely a flottájuk méretével és típusával arányos, és a vonatkozó IMO-követelményeken alapul. A tagállami lobogó alatt közlekedő hajók általános minőségi teljesítményének javítása érdekében harmonizálni kell a lobogó szerinti állam feladatait a tagállamok nevében ellátó elismert szervezetek szigorú és alapos ellenőrzését, beleértve a szabályok kidolgozását és a tervezés-felülvizsgálatot is.
	(7)	A tagállamok tengerészeti hatóságai számára lehetővé kell tenni, hogy a lobogó szerinti állam kötelezettségeinek végrehajtásához megfelelő erőforrásokra, többek között műszaki döntéshozatali képességre támaszkodhassanak, amely a flottájuk méretével és típusával arányos, és a vonatkozó IMO-követelményeken alapul. Az egyes tagállamok jogrendjével összhangban teljes mértékben figyelembe kell venni a halászati ágazatban hatáskörrel rendelkező, tagállami szint alatti hatóságokat. A tagállami lobogó alatt közlekedő hajók általános minőségi teljesítményének javítása érdekében harmonizálni kell a lobogó szerinti állam feladatait a tagállamok nevében ellátó elismert szervezetek szigorú és alapos ellenőrzését, beleértve a szabályok kidolgozását és a tervezés-felülvizsgálatot is.


Or. <Original>{EN}en</Original>
</Amend></RepeatBlock-Amend>

